Ngohe Aromatawai: Taku kāinga

**Paerewa Paetae Tikanga ā-Iwi 91729**: Te whakaatu māramatanga mō ngā hanganga pāpori Māori o mua

Aronga: Tikanga ā-Iwi 1.4B v1

Whiwhinga: 4

**Te Horopaki**

Ko tāu mahi he whakaatu i tō māramatanga mō te hanganga o tētahi hapori Māori o mua mā tētahi pānui whakaahua.

He mahi takitahi tēnei. Kia kaha koe ki te tautohu i ō taunaki katoa. Kei a koe te rahinga o tō pānui whakaahua, tōna āhuahanga, he aha atu, he aha atu. Kia kairangi ai tēnei aromatawai me whakamahi ngā rangahau huhua noa hei taunaki i ō mahi.

Ka aromatawaingia tāu whakamārama i ngā ariā pāpori matua o te hapori kua tīpakohia, te whakamāramatanga i ngā whanaungatanga matua o taua pāpori rā me ngā pānga o ērā ki te Māori.

**Hei Mahi**

Tīpakohia tētahi hapori Māori o mua hei kaupapa rangahau māu.

Tīpakohia kia toru, neke atu rānei, o ēnei ariā hei rangahau māu:

* whakapapa
* mana
* te ariki
* te rangatiratanga
* mahi
* rangimārie
* whenua
* hāhi/atua
* tikanga/kawa.

Whakamāramahia mai ngā ariā matua o te hapori kua tīpakohia. He aha te pānga me te whaitake o ēnei ariā ki te tangata? I pēhea rā ēnei ariā i pāpā nei ki te whakahaerenga o taua hapori ia rā?

Āta tūhuratia ngā whanaungatanga matua o te hapori. Whakamāramahia kia rua o ēnei whanaungatanga matua me te ngā pānga ki te Māori.

Whakaritea ngā rauemi, ngā tāngata, ngā pae ipurangi, ngā mahere, ngā pukapuka me te aha atu hei rangahau māu kia taea ai e koe te ruku rētō ki ngā ariā e tutuki ai te aromatawai.

Whakaritea tāu pānui whakaahua.

Taunakitanga: Tikanga ā-Iwi 91729 Taku kāinga

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| Ka tautohu i:* ngā ariā pāpori matua
* ngā whanaungatanga matua o te iwi Māori
* ngā pānga o ēnei ki te porihanga Māori.

Hei tauira:* *Kua tautohu i ngā āhuatanga o tētahi hapori Māori o mua me ngā pānga ki te āhua o te porihanga Māori whānui o mua.*
 | Ka whakaahua i:* ngā ariā pāpori matua
* ngā whanaungatanga matua o te iwi Māori
* ngā pānga o ēnei ki te porihanga Māori.

Hei tauira:* *Kua whakaahua i ngā āhuatanga o tētahi hapori Māori o mua me ngā pānga ki te āhua o te porihanga Māori whānui o mua.*
 | Ka whakamārama i:* ngā ariā pāpori matua
* ngā whanaungatanga matua o te iwi Māori
* ngā pānga o ēnei ki te porihanga Māori.

*Hei tauira:** *Kua whakamārama i ngā āhuatanga o tētahi hapori Māori o mua me ngā pānga ki te āhua o te porihanga Māori whānui o mua.*
 |